pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ชวนประชาชน น้อมรำลึกในพระมหากรุณาธิคุณ 13 ต.ค. 61
วันพุธที่ 10 ตุลาคม 2561
ชวนประชาชน น้อมรําลึกในพระมหากรุณาธิคุณ 13 ต.ค. 61
รัฐบาลเชิญชวนหน่วยงานภาครัฐ เอกชน และประชาชน จัดกิจกรรมน้อมรําลึกในพระมหากรุณาธิคุณและอุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ในห้วง ก่อนหรือหลังวันคล้ายวันสวรรคต 13 ต.ค. 61
จันทร์ที่ 8 ต.ค.61
ชวนประชาชน น้อมรําลึกในพระมหากรุณาธิคุณ 13 ต.ค. 61
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนหน่วยงานภาครัฐ เอกชน และประชาชน จัดกิจกรรมน้อมรําลึกในพระมหากรุณาธิคุณและอุทิศถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ในห้วง ก่อนหรือหลังวันคล้ายวันสวรรคต 13 ต.ค. 61 โดยใช้แนวทางที่ได้ดําเนินการมาในปี 2560 เช่น พิธีทําบุญตักบาตร พิธีทางศาสนา เจริญพระพุทธมนต์ กิจกรรมบําเพ็ญสาธารณประโยชน์ การจัดนิทรรศการ หรือกิจกรรมอื่นใดตามความเหมาะสม ทั้งนี้ พลเอก ประยุทธ์ จันทร์โอชา นายกรัฐมนตรี ขอให้คนไทยน้อมนําแนวทางตามพระราชดําริต่าง ๆ ของในหลวงรัชกาลที่ 9 มาปรับใช้ในชีวิตประจําวัน เพื่อสร้างความเจริญก้าวหน้าให้แก่ประเทศชาติบ้านเมือง และสร้างความสุขอย่างยั่งยืนในชีวิตของตนเอง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ลดเสี่ยงเลี่ยงโควิด-19 กับ 5 ขั้นตอนง่ายๆ เดินทางด้วยรถสาธารณะให้ปลอดภัย
วันอาทิตย์ที่ 22 มีนาคม 2563
​ลดเสี่ยงเลี่ยงโควิด-19 กับ 5 ขั้นตอนง่ายๆ เดินทางด้วยรถสาธารณะให้ปลอดภัย
​ลดเสี่ยงเลี่ยงโควิด-19 กับ 5 ขั้นตอนง่ายๆ เดินทางด้วยรถสาธารณะให้ปลอดภัย
ลดเสี่ยงเลี่ยงโควิด-19 กับ 5 ขั้นตอนง่ายๆ เดินทางด้วยรถสาธารณะให้ปลอดภัย
1. สวมหน้ากากอนามัยขณะเดินทาง
2. พกแอลกอฮอล์/เจลล้างมือ
3. หลีกเลี่ยงการใช้มือสัมผัส ปาก ตา และจมูก
4. หลีกเลี่ยงการอยู่ในพื้นที่แออัดและสัมผัสผู้ขับรถหรือบุคคลอื่น
5. สังเกตอาการหากพบว่ามีอาการป่วยหรือมีไข้สูงให้พบแพทย์ทันที
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เป็นประธานพิธีเปิดอบรมหลักสูตร “ความเข้าใจดิจิทัล” (Digital Literacy)
วันอังคารที่ 4 เมษายน 2560
ปลัดกระทรวงดิจิทัลฯ เป็นประธานพิธีเปิดอบรมหลักสูตร “ความเข้าใจดิจิทัล” (Digital Literacy)
ปลัดกระทรวงดิจิทัลฯ
นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานพิธีเปิดการอบรมหลักสูตร “ความเข้าใจดิจิทัล” (Digital Literacy) ภายใต้กิจกรรมพัฒนาศักยภาพคนพิการ ผู้ด้อยโอกาส และผู้สูงอายุด้วยเทคโนโลยีดิจิทัล ซึ่งเป็นกิจกรรมที่เน้นด้านการส่งเสริมให้กลุ่มบุคคลดังกล่าวให้มีโอกาสได้เรียนรู้และสามารถแสวงหาความรู้เกี่ยวกับเทคโนโลยีดิจิทัล เพื่อนําไปต่อยอดในการดํารงชีวิตและพัฒนาไปสู่การประกอบอาชีพได้ในอนาคต โดยกิจกรรมดังกล่าว มีหลักสูตรอบรมตั้งแต่การใช้คอมพิวเตอร์พื้นฐาน การใช้สื่อสังคมออนไลน์ Social Media Internet อบรมการสร้างเอกสาร การนําเสนอผลงานด้วย Power Point และหลักสูตรอื่นๆ ที่น่าสนใจ สําหรับการจัดฝึกอบรมในครั้งนี้ จัดขึ้นให้กับผู้ด้อยโอกาสในพื้นที่จังหวัดอุบลราชธานี โดยผู้เข้ารับการอบรมได้รับการถ่ายทอดความรู้เกี่ยวกับสิทธิและความรับผิดชอบ การเข้าถึงสื่อดิจิทัล การสื่อสารยุคดิจิทัล ความปลอดภัยยุคดิจิทัล ความเข้าใจสื่อดิจิทัล แนวปฏิบัติสังคมดิจิทัล สุขภาพดียุคดิจิทัล ดิจิทัลคอมเมิร์ซ และกฎหมายดิจิทัล ซึ่งหลังจากการฝึกอบรมเสร็จเรียบร้อย นางสาววิไลลักษณ์ฯ ได้กล่าวแสดงความยินดีกับผู้ผ่านการอบรมฯ และชื่นชมที่ได้มีส่วนร่วมในกิจกรรมที่เป็นประโยชน์ของกระทรวงฯ ณ สํานักงานส่งเสริมการศึกษานอกระบบและการศึกษาตามอัธยาศัย ตําบลฝางคํา จังหวัดอุบลราชธานี เมื่อวันที่ 2 เมษายน 2560
***************************
รัฐบาลไทย-ข่าวทำเนียบรัฐบาล-กสร. ติวเข้มนิติกร เพิ่มศักยภาพบังคับใช้กฎหมาย
วันพฤหัสบดีที่ 20 กันยายน 2561
กสร. ติวเข้มนิติกร เพิ่มศักยภาพบังคับใช้กฎหมาย
กรมสวัสดิการและคุ้มครองแรงงาน อบรมนิติกรทั่วประเทศ รองรับกฎหมายใหม่ ตั้งเป้าเพิ่มศักยภาพการบังคับใช้กฎหมาย คุ้มครองสิทธิลูกจ้าง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ปัจจุบัน กสร. ได้ปรับปรุงแก้ไขกฎหมายเพื่อการคุ้มครองแรงงาน รวมทั้งระเบียบและแนวปฏิบัติหลายฉบับเพื่อให้แรงงานได้รับการคุ้มครองสิทธิและมีคุณภาพชีวิตที่ดีขึ้น ทั้งนี้ในการดําเนินการดังกล่าวจําเป็นต้องมีการสร้างความรู้ความเข้าใจที่ถูกต้องแก่นายจ้าง ลูกจ้าง และผู้เกี่ยวข้องเพื่อให้ทราบถึงสิทธิ หน้าที่ และสามารถปฏิบัติตามที่กฎหมายกําหนดได้อย่างถูกต้อง โดยมีนิติกรทําหน้าที่ในการสร้างความรู้ความเข้าใจข้อกฎหมาย ให้คําปรึกษาแนะนํา รวมทั้งดําเนินการบังคับใช้กฎหมาย เพื่อเป็นการเพิ่มพูนศักยภาพของนิติกรผู้ปฏิบัติงาน กสร. ได้จัดอบรมหลักสูตรเพื่อพัฒนาศักยภาพบังคับใช้กฎหมายขึ้น เพื่อให้นิติกรทั้งในส่วนกลางและภูมิภาคได้ทราบและเข้าใจถึงเนื้อหาของกฎหมาย ระเบียบ และแนวปฏิบัติที่มีการปรับปรุงแก้ไข ตลอดจนแนวทางการบังคับใช้กฎหมาย
นายอนันต์ชัย กล่าวต่อไปว่า การอบรมดังกล่าวจัดขึ้นระหว่างวันที่ 18 - 19 กันยายน 2561 โดยมี ผู้เข้ารับการอบรมประกอบด้วยนิติกรทั้งในส่วนกลางและภูมิภาค จํานวน 100 คน ทั้งนี้กสร.มุ่งหวังให้นิติกร ที่ผ่านการอบรมสามารถให้บริการแก่นายจ้าง ลูกจ้างในการให้คําปรึกษา แนะนําเกี่ยวกับสิทธิหน้าที่ตามกฎหมาย รวมถึงสามารถบังคับใช้กฎหมายได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-สธ.ห่วงข้าราชการที่ได้รับเงินเกินสิทธิ เตรียมเจรจากระทรวงการคลัง ขอผ่อนชำระหนี้ระยะยาว
วันเสาร์ที่ 9 มีนาคม 2562
สธ.ห่วงข้าราชการที่ได้รับเงินเกินสิทธิ เตรียมเจรจากระทรวงการคลัง ขอผ่อนชําระหนี้ระยะยาว
กระทรวงสาธารณสุข ห่วงข้าราชการที่ได้รับเงินเกินสิทธิ เตรียมเจรจากับกระทรวงการคลัง ขอผ่อนชําระหนี้ระยะยาว 5-10ปี ไม่มีดอกเบี้ย เพื่อลดผลกระทบให้ข้าราชการกลุ่มนี้
กระทรวงสาธารณสุข ห่วงข้าราชการที่ได้รับเงินเกินสิทธิ เตรียมเจรจากับกระทรวงการคลัง ขอผ่อนชําระหนี้ระยะยาว 5-10ปี ไม่มีดอกเบี้ย เพื่อลดผลกระทบให้ข้าราชการกลุ่มนี้
นายแพทย์ไพศาล ดั่นคุ้ม รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ว่า รัฐมนตรีว่าการกระทรวงสาธารณสุข และปลัดกระทรวงสาธารณสุข มีความห่วงใยข้าราชการที่ได้รับผลกระทบจากการได้รับเงินเกินสิทธิ มอบผู้ตรวจราชการทั้ง 12 เขตสุขภาพ และนายแพทย์สาธารณสุขจังหวัด ตรวจสอบข้อเท็จจริงในการคิดเงินเดือน
ทั้งนี้ เพื่อลดผลกระทบให้ข้าราชการกลุ่มนี้ เนื่องจากหลักเกณฑ์การคืนเงินของกระทรวงการคลัง ถ้าไม่เกิน 50,000 บาท ต้องชําระภายใน 1 ปี และหักเงินเดือนไม่ต่ํากว่าร้อยละ 20 ต่อเดือน ซึ่งค่อนข้างมาก ได้เตรียมเจราจากับกระทรวงการคลัง ขอผ่อนชําระหนี้ระยะยาวขึ้น โดยเงินไม่เกิน 50,000บาท ขอผ่อนชําระภายในเวลา 5ปี และหากจํานวนเงินมากกว่า 50,000 บาทขอยืดเวลาไปถึง 10ปี หักเท่ากันทุกเดือนไม่มีดอกเบี้ย ซึ่งจะช่วยให้การผ่อน
ต่อเดือนจํานวนน้อยลง
รัฐบาลไทย-ข่าวทำเนียบรัฐบาล-กห.อาเซียน ประชุมร่วมกับ กห.ประเทศคู่เจรจา เห็นพ้องรับรองแถลงการณ์ร่วมกัน ในความร่วมมือด้านการต่อต้านการก่อการร้าย และ ด้านการสร้างความไว้เนื้อเชื่อใจร่วมกัน
วันจันทร์ที่ 22 ตุลาคม 2561
กห.อาเซียน ประชุมร่วมกับ กห.ประเทศคู่เจรจา เห็นพ้องรับรองแถลงการณ์ร่วมกัน ในความร่วมมือด้านการต่อต้านการก่อการร้าย และ ด้านการสร้างความไว้เนื้อเชื่อใจร่วมกัน
ผลการประชุม รมว.กห.อาเซียน กับ รมว.กห.ประเทศคู่เจรจา ครั้งที่ 5 ( ADMM - Plus ) ใน 20 ต.ค. 61 ณ สาธารณรัฐสิงคโปร์ โดยมี พล.อ.ประวิตร วงษ์สุวรรณ รอง นรม.และ รมว.กห. พร้อม ปล.กห. เข้าร่วมประชุม โดยสรุปว่า
ก่อนการประชุม กห.อาเซียน กับ กห.ประเทศคู่เจรจา ทั้ง 8 ประเทศ ได้มีการประชุม ร่วมกันอย่างไม่เป็นทางการระหว่าง รมว.กห.อาเซียน - รมว.กห.สหรัฐอเมริกา , รมว.กห.อาเซียน - รมว.กห.สาธารณรัฐประชาชนจีน และ รมว.กห.อาเซียน - รมว.กห.ญี่ปุ่น. ต่อจากนั้น ได้มีการประชุม รมว.กห.อาเซียน ( 10 ประเทศ ) กับ รมว.กห.ประเทศคู่เจรจา ( 8 ประเทศ ) ครั้งที่ 5 โดยที่ประชุมรับทราบ รายงานพัฒนาการล่าสุดของอาเซียน พร้อมทั้ง ได้แลกเปลี่ยนมุมมองการต่อต้านภัยคุกคามของภูมิภาคอินโดแปซิฟิกร่วมกัน โดยที่ประชุมมีความกังวลร่วมกัน ถึงภัยคุกคามจากการก่อการร้าย ที่ขยายตัวเข้ามาในภูมิภาคมากขึ้น และมีการใช้เทคโนโลยีไซเบอร์เป็นเครื่องมือสนับสนุนและเชื่อมโยง จึงจําเป็นต้องเพิ่มพูนความร่วมมือ วางแผนป้องกันและรับมือกันมากขึ้น นอกจากนั้น ปัญหาทะเลจีนใต้ที่เปิดกว้างและเสรี จําเป็นต้องได้รับการเคารพและยอมรับกติกาหรือกฎหมายระหว่างประเทศร่วมกันมากขึ้น ดังนั้นการสื่อสารร่วมกันอย่างใกล้ชิดสู่ความไว้เนื้อเชื่อใจกันจึงมีความสําคัญยิ่ง ต่อความสงบร่วมกันของภูมิภาค จากนั้น ได้ลงนามร่วมกันใน แถลงการณ์ร่วม ว่าด้วย การป้องกันและต่อต้านภัยคุกคามจากการก่อการร้าย และการเสริมสร้างความไว้เนื้อเชื่อใจเชิงปฏิบัติ
ต่อจากนั้น ได้กระทําพิธีส่งมอบการเป็นประธานการประชุม รมว.กห.อาเซียน และ การประชุม รมว.กห.อาเซียน กับ รมว.กห.ประเทศคู่เจรจา จากประเทศสิงคโปร์ให้กับประเทศไทย โดย พล.อ.ประวิตร ได้กล่าวชื่นชมและขอบคุณประเทศสมาชิก ที่ร่วมกันเสริมสร้างความร่วมมือในการพัฒนาขีดความสามารถและเตรียมความพร้อม สําหรับการรับมือกับความท้าทายของภูมิภาคในอนาคต พร้อมกับย้ํา ถึงความมุ่งมั่นของไทยในการทําหน้าที่ประธานอาเซียน ในปี 62 ที่จะส่งเสริมและขับเคลื่อนความร่วมมือให้ประเทศสมาชิกทั้ง 10 ประเทศ ก้าวไปข้างหน้าด้วยกัน เพื่อสร้างประชาคมอาเซียน ที่มีประชาชนเป็นศูนย์กลาง ไม่ทิ้งใครไว้ข้างหลังและมองไปสู่อนาคตอย่างมีสมดุล ในทั้งสามเสาความร่วมมือ ภายใต้แนวคิด ความมั่นคงที่ยั่งยืน การเสริมสร้างความเข้มแข็ง การบูรณาการขับเคลื่อนและเพิ่มประสิทธิภาพความร่วมมือด้านความมั่นคง และการสนับสนุนกิจกรรมคาบเกี่ยวระหว่าง 3 เสาความร่วมมือ โดยดํารงไว้ซึ่งความเป็นแกนกลางอาเซียน เพื่อสันติภาพ เสถียรภาพและความเจริญรุ่งเรืองของภูมิภาค
พล.ท.คงชีพ กล่าวสรุปในภาพรวมว่า ความความมั่นคงของภูมิภาคปัจจุบัน มีเสถียรภาพมากขึ้น จากพัฒนาการและความร่วมมืออย่างต่อเนื่องของ กห.อาเซียน และประเทศคู่เจรจา โดยพัฒนาเป็นกลไกความร่วมมือด้านความมั่นคงทางยุทธศาสตร์ ที่เข้มแข็งและเป็นรูปธรรมของประชาคมระหว่างประเทศ ในการเสริมสร้างการป้องกันและแก้ไขปัญหาด้านความมั่นคงในมิติต่างๆร่วมกัน เพื่อการรับมือกับความท้าทายของภูมิภาคในอนาคต ซึ่งเสถียรภาพของเสาหลักความมั่นคงของภูมิภาคอาเซียนดังกล่าว มีความสําคัญยิ่งต่อความเชื่อมั่นและผลประโยชน์ของทุกประเทศสมาชิกประชาคมอาเซียนในภาพรวม
รัฐบาลไทย-ข่าวทำเนียบรัฐบาล-บีโอไอหนุนเกษตรสมัยใหม่ ยกระดับการผลิตตั้งแต่ต้นน้ำถึงปลายน้ำ
วันเสาร์ที่ 16 พฤศจิกายน 2562
บีโอไอหนุนเกษตรสมัยใหม่ ยกระดับการผลิตตั้งแต่ต้นน้ําถึงปลายน้ํา
บีโอไอหนุนเกษตรสมัยใหม่
ยกระดับการผลิตตั้งแต่ต้นน้ําถึงปลายน้ํา
บีโอไอหนุนเกษตรสมัยใหม่ยกระดับการผลิตตั้งแต่ต้นน้ําถึงปลายน้ํา
บีโอไอมุ่งส่งเสริมเกษตรสมัยใหม่ ยกระดับผู้ประกอบการตั้งแต่ต้นน้ํา กลางน้ํา ปลายน้ํา สู่สมาร์ท ฟาร์เมอร์ เผยสถิติ 9 เดือน อุตสาหกรรมเกษตรและแปรรูปอาหารมียอดขอรับส่งเสริมการลงทุน 130 โครงการ มูลค่ากว่า 3 หมื่นล้านบาท
รายงานข่าวจากสํานักงานคณะกรรมการส่งเสริมการลงทุน (บีโอไอ) เปิดเผยว่า บีโอไอมุ่งให้ความสําคัญกับการส่งเสริมกิจการเกษตรและผลิตผลจากการเกษตร ตลอดห่วงโซ่ของการผลิต เพราะเป็นหนึ่งในอุตสาหกรรมเป้าหมาย โดยให้สิทธิประโยชน์ด้านภาษีในระดับสูง เพื่อยกระดับความสามารถในการแข่งขัน พร้อมสนับสนุนให้เกิดกระบวนการพัฒนาเทคโนโลยีการผลิตที่ทันสมัย นําไปสู่การพัฒนาระบบเกษตรสมัยใหม่ให้เกิดขึ้นในประเทศไทยอย่างแท้จริง
ปัจจุบัน กิจการในหมวดเกษตรกรรมและผลิตผลจากการเกษตร บีโอไอให้สิทธิประโยชน์ยกเว้นภาษีเงินได้นิติบุคคล สูงสุด 5 – 8 ปี รวมไปถึงการให้การส่งเสริมการผลิตหรือบริการระบบเกษตรสมัยใหม่ (Smart Farming) ได้แก่ การออกแบบระบบและซอฟต์แวร์ที่ใช้ในการบริหารจัดการทรัพยากรที่เกี่ยวข้องในลักษณะ System Integration โดยมีการเก็บข้อมูล แปลผล และวิเคราะห์ข้อมูล ระบบเกษตรอัจฉริยะยังช่วยให้เกษตรกรลดต้นทุนหรือกระบวนการผลิต เพิ่มผลผลิตต่อพื้นที่ เพิ่มมาตรฐานการผลิต การควบคุมคุณภาพผลผลิตได้ตามที่ลูกค้าต้องการ ผลผลิตที่ได้จึงมีราคาสูงกว่าฟาร์มทั่วไป
นอกจากนี้ เพื่อให้อุตสาหกรรมที่เกี่ยวเนื่องกับการเกษตรของไทยแข่งขันได้และได้มาตรฐานระดับสากล บีโอไอมีมาตรการส่งเสริมที่จะช่วยผลักดันให้ผู้ประกอบการที่ลงทุนในการยกระดับอุตสาหกรรมเกษตร สู่มาตรฐานสากล ได้รับยกเว้นภาษีเงินได้นิติบุคคลเป็นระยะเวลา 3 ปี จากรายได้ของกิจการที่ดําเนินการอยู่ โดยผู้ประกอบการสามารถยื่นแผนการลงทุนเพื่อยกระดับอุตสาหกรรมเกษตรสู่สากล เช่น มาตรฐานความปลอดภัยด้านอาหาร ISO 22000 หรือ FSSC 22000 เป็นต้น
สําหรับการส่งเสริมกิจการในหมวดเกษตรกรรมและผลิตผลจากการเกษตร ครอบคลุมประเภทกิจการต่างๆ อย่างครบวงจร ตั้งแต่ต้นน้ํา กลางน้ํา และปลายน้ํา ดังนี้
กิจการในส่วนต้นน้ําที่ให้การส่งเสริม เช่น กิจการปรับปรุงพันธุ์พืช หรือสัตว์ กิจการปลูกไม้เศรษฐกิจ กิจการผลิตปุ๋ยชีวภาพ ปุ๋ยอินทรีย์ ปุ๋ยอินทรีย์เคมีนาโน และสารป้องกันกําจัดศัตรูพืช ชีวภัณฑ์ เป็นต้น
กิจการในส่วนกลางน้ําที่ให้การส่งเสริม เช่น กิจการแปรรูปขั้นต้น กิจการผลิตเชื้อเพลิงจากวัสดุหรือผลผลิตทางการเกษตร เป็นต้น
กิจการในส่วนปลายน้ํา เช่น กิจการสารสกัดจากวัตถุดิบทางธรรมชาติ กิจการผลิตหรือถนอมอาหารและเครื่องดื่ม ที่ใช้เทคโนโลยีที่ทันสมัย
สําหรับช่วง 9 เดือนแรกของปีนี้ (ม.ค.-ก.ย.62) อุตสาหกรรมเกษตรและแปรรูปอาหาร มียอดขอรับส่งเสริมการลงทุนรวม 132 โครงการ เพิ่มขี้นจากช่วงเดียวกันของปีก่อนร้อยละ 28 เป็นมูลค่าเงินลงทุนรวม 30,160 ล้านบาท เพิ่มขึ้นร้อยละ 46 เมื่อเทียบกับช่วงเดียวกันของปีก่อน
************************************************
รัฐบาลไทย-ข่าวทำเนียบรัฐบาล-สถาบันบำราศนราดูร จัดการศพผู้เสียชีวิตจากโควิด-19 ตามมาตรฐานสากล [กระทรวงสาธารณสุข]
วันอังคารที่ 24 มีนาคม 2563
สถาบันบําราศนราดูร จัดการศพผู้เสียชีวิตจากโควิด-19 ตามมาตรฐานสากล [กระทรวงสาธารณสุข]
สถาบันบําราศนราดูร มั่นใจวิธีจัดการศพผู้เสียชีวิตจากโรคติดเชื้อไวรัสโคโรนา 2019 ได้มาตรฐานสากล ไม่แพร่กระจายเชื้อ
สถาบันบําราศนราดูร มั่นใจวิธีจัดการศพผู้เสียชีวิตจากโรคติดเชื้อไวรัสโคโรนา 2019 ได้มาตรฐานสากล ไม่แพร่กระจายเชื้อ
วันนี้ (24 มีนาคม 2563) นายแพทย์อภิชาติ วชิรพันธ์ ผู้อํานวยการสถาบันบําราศนราดูร ให้สัมภาษณ์ว่า สถาบันบําราศนราดูรเป็นสถาบันเชี่ยวชาญด้านโรคติดเชื้อ มีการซักซ้อมการจัดการร่างผู้เสียชีวิตจากโรคติดต่ออันตรายเป็นระยะ ดําเนินการตามมาตรฐานสากล สําหรับวิธีการจัดการศพ มีผู้ปฏิบัติงาน 4 คน และผู้ทําหน้าที่ฉีดสเปรย์น้ํายาฆ่าเชื้อโรค 1 คน ทุกคนสวมชุดป้องกันตนเอง เตรียมถุงซิปใส่ร่างผู้เสียชีวิต 3 ถุง และน้ํายาฆ่าเชื้อ แอลกอฮอล์ 70 เปอร์เซนต์ โดยขั้นตอนแรกใช้ผ้าชุบแอลกอฮอล์ปิดทุกช่องทางของร่างกาย แล้วพ่นแอลกอฮอล์ทั่วร่าง และนําร่างใส่ถุงซิปชั้นที่ 1 พ่นแอลกอฮอล์ทั่วถุงชั้นที่ 1 จากนั้นผู้ที่นําร่างใส่ถุงซิปต้องไปเปลี่ยนชุดและเปลี่ยนถุงมือ ก่อนนําร่างที่อยู่ในถุงซิปชั้นที่ 1 มาใส่ถุงซิปที่ 2 และทําซ้ําขั้นตอนเดิมเพื่อใส่ถุงซิปชั้นที่ 3 โดยทุกขั้นตอนจะมีพยาบาลควบคุมโรคติดเชื้อดูแลกํากับอย่างใกล้ชิด สําหรับการเคลื่อนย้ายศพจะไม่มีการเปิดถุงซิป รวมทั้งการฌาปนกิจที่วัด ขอยืนยันว่าจะไม่มีการสลับร่าง เพราะก่อนบรรจุจะได้รับการยืนยันโดยญาติ ซึ่งสวมชุดป้องกันด้วย ทั้งนี้ เชื้อชนิดนี้ถูกทําลายด้วยความร้อน และการเผาศพจะไม่ทําให้เชื้อแพร่กระจาย
ทั้งนี้ สถาบันบําราศนราดูร ได้ให้การรักษาผู้ป่วยโรคติดเชื้อไวรัสโคโรนา 2019 (โควิด-19) จํานวน 117 ราย ในจํานวนนี้มีผู้ป่วยอาการหนักและเสียชีวิต 3 ราย โดยทั้ง 3 รายได้การรักษาอย่างดีที่สุด ได้รับยาต้านไวรัส และสูตรยาขนานต่าง ๆ ที่มีอยู่อย่างครบถ้วน ซึ่งการรักษามีทั้งการรักษาโดยเวชบําบัดวิกฤต และการรักษาแบบประคับประคอง โดยมีคณะแพทย์ผู้เชี่ยวชาญจากมหาวิทยาลัยร่วมดูแลและให้คําปรึกษา สถาบันฯ ขอแสดงความเสียใจกับครอบครัวผู้เสียชีวิต และยืนยันให้การดูแลจัดการร่างผู้เสียชีวิตอย่างสมศักดิ์ศรี ตามมาตรฐานการป้องกันควบคุมโรค
*************************
24 มีนาคม 2563
รัฐบาลไทย-ข่าวทำเนียบรัฐบาล- นายกฯ อวยพรเนื่องในโอกาสวันขึ้นปีใหม่ พ.ศ. 2563
วันพฤหัสบดีที่ 2 มกราคม 2563
นายกฯ อวยพรเนื่องในโอกาสวันขึ้นปีใหม่ พ.ศ. 2563
วันพุธที่ 1 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
เนื่องในโอกาสวันขึ้นปีใหม่ พ.ศ. 2563 พลเอกประยุทธ์ จันทร์โอชา นายกรัฐมนตรี ขอส่งความปรารถนาดีมายังประชาชน โดยขอให้ใช้ช่วงเวลาอยู่ร่วมกับครอบครัว ญาติมิตร ด้วยความรักและเอื้ออาทรต่อกัน ส่วนผู้ที่เดินทางสัญจร ขอให้มีสติตั้งอยู่ในความไม่ประมาท และคํานึงถึงความปลอดภัยทั้งต่อตนเองและผู้อื่น เพื่อก้าวเข้าสู่ศักราชใหม่ด้วยความสุข ความสดชื่น สมหวังและประสบความสําเร็จในทุก ๆ ด้าน พร้อมกับขอบคุณและเป็นกําลังใจให้เจ้าหน้าที่ตํารวจ ทหาร พลเรือนและอาสาสมัคร ที่ช่วยอํานวยความสะดวก และดูแลช่วยเหลือพี่น้องประชาชนทั่วประเทศ
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดกระทรวงมหาดไทย เป็นประธานเปิดการอบรมหลักสูตรข้าราชการที่ดี รุ่นที่ 56  ย้ำเป็นข้าราชการที่ดี ต้องมีวินัย ใฝ่ใจเรียนรู้ ควบคู่คุณธรรม จริยธรรม
วันอังคารที่ 16 ตุลาคม 2561
รองปลัดกระทรวงมหาดไทย เป็นประธานเปิดการอบรมหลักสูตรข้าราชการที่ดี รุ่นที่ 56  ย้ําเป็นข้าราชการที่ดี ต้องมีวินัย ใฝ่ใจเรียนรู้ ควบคู่คุณธรรม จริยธรรม
รองปลัดกระทรวงมหาดไทย เป็นประธานเปิดการอบรมหลักสูตรข้าราชการที่ดี รุ่นที่ 56
ย้ําเป็นข้าราชการที่ดี ต้องมีวินัย ใฝ่ใจเรียนรู้ ควบคู่คุณธรรม จริยธรรม
วันนี้ (16 ต.ค. 61) เวลา 10.00 น.นายพรพจน์ เพ็ญพาส รองปลัดกระทรวงมหาดไทย เป็นประธานในพิธีเปิดโครงการศึกษาอบรม หลักสูตร“การเป็นข้าราชการที่ดี”รุ่นที่ 56ณ ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย จัดขึ้นโดย สถาบันดํารงราชานุภาพ กระทรวงมหาดไทย ทั้งนี้มีผู้เข้ารับการอบรมจํานวนทั้งสิ้น 120 คน ประกอบด้วย หน่วยงานในสังกัดกระทรวงมหาดไทย 115 คน และ สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) จํานวน 5 คน โดยการจัดอบรมครั้งนี้ มีวัตถุประสงค์เพื่อต้องการให้ข้าราชการบรรจุใหม่ได้เรียนรู้ระเบียบแบบแผนของทางราชการและเป็นข้าราชการที่ดี ใช้ระยะเวลาการอบรมจํานวน 10 วัน ระหว่างวันที่ 16 – 25 ตุลาคม 2561 ณ วิทยาลัยมหาดไทย อําเภอบางละมุง จังหวัดชลบุรี
โอกาสนี้รองปลัดกระทรวงมหาดไทยได้กล่าวแสดงความยินดีกับข้าราชการที่เข้ารับการอบรม พร้อมมอบโอวาทว่า การเป็นข้าราชการที่ดีต้องมีการเตรียมความพร้อมทั้งในหน้าที่ความรับผิดชอบและตนเอง โดยจะต้องผ่านการดูแลเอาใจใส่ที่ดี และต้องได้รับความรู้ ความเข้าใจในบทบาทหน้าที่และความสําคัญของการเป็น“ข้าราชการ”ที่มีหน้าที่ต่อแผ่นดิน และจะต้องก้าวเดินในเส้นทางที่ถูกต้องตั้งแต่จุดเริ่มต้น โดยได้รับการปลูกฝังจิตสํานึกที่ดี มีใจบริการ และยึดมั่นอุดมการณ์ในการทํางาน ครองตนเป็นข้าราชการที่ดีมีคุณธรรมจริยธรรม มีความซื่อสัตย์สุจริต และปฏิบัติงานโดยยึดหลักกฎหมาย ระเบียบ และยึดถือประโยชน์ของส่วนรวมเป็นสําคัญ รวมทั้งต้องมีการพัฒนาตนเองอย่างต่อเนื่อง เพื่อให้มีความรู้ความสามารถในการปฏิบัติงานได้อย่างมีประสิทธิภาพ
จากนั้นรองปลัดกระทรวงมหาดไทยได้เน้นย้ําหลักการทํางานเพื่อให้ข้าราชการมหาดไทยได้นําไปปฏิบัติ คือ1. หลักอาวุโสต้องรู้จักอ่อนน้อมถ่อมตน ให้ความเคารพและเชื่อฟังทั้งในด้านคุณวุฒิและวัยวุฒิ ให้ความนับถือเป็นพี่เป็นน้อง รู้จักผ่อนปรนและถ้อยทีถ้อยอาศัยซึ่งกันและกัน2. การยึดมั่นในระเบียบ วินัย โดยเฉพาะการแต่งกายให้ถูกต้องตามกาละเทศะ และสถานที่3. การมีจิตอาสา หรือจิตสาธารณะรู้จักเสียสละและมีความอดทนในการทํางาน ซึ่งการเป็นข้าราชการที่ดีนั้นจะอาศัยแต่ความเก่งอย่างเดียวไม่ได้ จะต้องยึดหลักคุณธรรม จริยธรรม มาเป็นแนวทางในการปฏิบัติ ขอให้ยึดมั่นในคุณงามความดี มีความซื่อสัตย์สุจริต สร้างตนให้มีคุณค่า และพร้อมเป็นแบบอย่างที่ดี ยืนหยัดอยู่ในสังคมได้อย่างมั่นคงและมีศักดิ์ศรี นอกจากนี้ ยังได้ย้ําว่าการเข้ารับการปฐมนิเทศในครั้งนี้ นอกจากเป็นการย้ําเตือนถึงบทบาทหน้าที่ของการเป็นข้าราชการที่ดีแล้ว ยังเป็นการสร้างเครือข่ายในการทํางานร่วมกัน ดังคําที่ว่า“รู้อะไรไม่สู้ รู้จักกัน”เพื่อช่วยเหลือเกื้อกูลซึ่งกันและกัน ท้ายนี้ขอให้ผู้เข้ารับการฝึกอบรม หมั่นศึกษาเรียนรู้ ทั้งในด้านทักษะและวิทยาการใหม่ๆ เพื่อพัฒนางานที่ดํารงอยู่ให้มีความเจริญก้าวหน้าและเกิดผลสัมฤทธิ์ของงาน เพื่อประโยชน์สุขของประชาชน และประเทศชาติต่อไป
รัฐบาลไทย-ข่าวทำเนียบรัฐบาล-ทส. เปิดการสัมมนา “เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม” ครั้งที่ 3
วันศุกร์ที่ 27 เมษายน 2561
ทส. เปิดการสัมมนา “เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม” ครั้งที่ 3
ทส. เปิดการสัมมนา “เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม” ครั้งที่ 3
วันนี้ (27 เม.ย. 61) กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จัดการประชุมสัมมนา “เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม” ครั้งที่ 3 พัฒนาศักยภาพเครือข่ายอาสาสมัครพิทักษ์ทะเลตามแนวทางไทยยั่งยืน ผนึกกําลังภาคประชาชน หน่วยงานรัฐ ท้องถิ่น ภาคเอกชน และชุมชนในจังหวัดชายฝั่งทั่วประเทศ ร่วมเป็นกลไกปกป้องและบริหารทรัพยากรทางทะเลอย่างมีประสิทธิภาพและเป็นรูปธรรม โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานและกล่าวปาฐกถาพิเศษเรื่อง “ความสําคัญของอาสาสมัครภาคประชาชนต่อการพัฒนาดูแลทรัพยากรธรรมชาติและสิ่งแวดล้อมของประเทศไทย” พร้อมทั้งมอบบัตรประจําตัวอาสาสมัครพิทักษ์ทะเล “Marine Rangers” ให้กับอาสาสมัครในพื้นที่ ณ โรงแรมเรือรัษฎา ต.ทับเที่ยง อ.เมือง จ.ตรัง
สืบเนื่องจาก ทรัพยากรทางทะเลและชายฝั่งมีความสําคัญต่อระบบนิเวศ และยังเป็นแหล่งสร้างอาหาร แหล่งท่องเที่ยว ที่สามารถสร้างรายได้แก่ประเทศอย่างมหาศาล ซึ่งที่ผ่านมาประเทศไทยยังมีการใช้ประโยชน์จากทรัพยากรทางทะเลและชายฝั่งอย่างไม่ถูกต้อง ทําให้ทรัพยากรถูกทําลายอย่างต่อเนื่อง กอรปกับกําลังเจ้าหน้าที่ของกรมทรัพยากรทางทะเลและชายฝั่งที่มีอยู่อย่างจํากัด ไม่เพียงต่อการดูแลรักษาทรัพยากรได้อย่างทั่วถึง จึงต้องมีการส่งเสริมให้เกิดเครือข่ายภาคีทรัพยากรทางทะเลและชายฝั่ง โดยการสนับสนุนภาคส่วนต่างๆ ได้แก่ ชุมชน ท้องถิ่น ภาคประชาชน องค์กรภาครัฐ และภาคเอกชน ให้เข้ามามีส่วนร่วมบริหารจัดการและดูแลทรัพยากรในท้องถิ่น สอดคล้องกับนโยบายของรัฐบาล ที่ต้องการให้ประชาชนมีส่วนร่วมในการบริหารจัดการทรัพยากรของประเทศ โดยในการดําเนินงานที่ผ่านมา ภายหลังการประกาศใช้พระราชบัญญัติ (พ.ร.บ.) ส่งเสริมการบริหารจัดการทรัพยากรทางทะเลและชายฝั่ง พ.ศ.2558 กรมทรัพยากรทางทะเลและชายฝั่งได้ออกกฎหมายลําดับรอง 4 ฉบับ คือ ระเบียบกรมทรัพยากรทางทะเลและชายฝั่งว่าด้วยหลักเกณฑ์การขึ้นทะเบียนชุมชนชายฝั่ง พ.ศ.2560 ระเบียบกรมทรัพยากรทางทะเลและชายฝั่งว่าด้วยอาสาสมัครพิทักษ์ทะเล พ.ศ.2560 ระเบียบกรมทรัพยากรทางทะเลและชายฝั่งว่าด้วยเครื่องหมายเชิดชูเกียรติยศยิ่ง“รักษ์ทะเลยิ่งชีพ” พ.ศ.2560 และระเบียบกรมทรัพยากรทางทะเลและชายฝั่ง ว่าด้วยการส่งเสริมและสนับสนุนการมีส่วนร่วมของชุมชนชายฝั่งและองค์กรปกครองส่วนท้องถิ่น พ.ศ.2560 เพื่อกลไกส่งเสริมให้เกิดเครือข่ายภาคีการอนุรักษ์ทรัพยากรทางทะเลและชายฝั่งระดับประเทศ และยังได้จัดโครงการ“เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม เพื่อพัฒนาศักยภาพเครือข่ายอาสาสมัครพิทักษ์ทะเลตามแนวทางไทยยั่งยืน” เพื่อเป็นเวทีการสื่อสารเกี่ยวกับนโยบาย ระเบียบ กฎหมาย และข้อมูลสภาพระบบนิเวศ แหล่งทรัพยากร การจัดการทรัพยากรในท้องถิ่น การแลกเปลี่ยนองค์ความรู้ และประสบการณ์ เพื่อพัฒนาแนวคิดร่วมกัน
การจัดการประชุมสัมมนา “เครือข่ายภาคีเพื่อการบริหารจัดการทรัพยากรทางทะเลและชายฝั่งแบบมีส่วนร่วม เพื่อพัฒนาศักยภาพเครือข่ายอาสาสมัครพิทักษ์ทะเลตามแนวทางไทยยั่งยืน” ในครั้งนี้ จัดขึ้นเป็นครั้งที่ 3 โดย โดยครั้งแรกจัดขึ้นที่จังหวัดระยองระยอง เมื่อวันที่ 20-21 มกราคม และครั้งที่ 2 ที่จังหวัดสุราษฎรธานี เมื่อวันที่ 29-30 มีนาคม 2561 ที่ผ่าน
รัฐบาลไทย-ข่าวทำเนียบรัฐบาล-รัฐบาลขับเคลื่อนการปฏิรูปทรัพยากรธรรมชาติและสิ่งแวดล้อม
วันศุกร์ที่ 17 พฤศจิกายน 2560
รัฐบาลขับเคลื่อนการปฏิรูปทรัพยากรธรรมชาติและสิ่งแวดล้อม
เพราะทรัพยากรธรรมชาติมีความสําคัญต่อทุกชีวิตบนโลก รัฐบาลจึงเดินหน้าจัดการ 2 ปัญหาใหญ่อย่างเร่งด่วน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนการปฏิรูปทรัพยากรธรรมชาติและสิ่งแวดล้อมใน 2 ประเด็นสําคัญคือการแปรรูปขยะมูลฝอยให้เป็นเชื้อเพลิงผลิตไฟฟ้า โดยได้จัดทําแผนแม่บทการบริหารจัดการขยะมูลฝอยของประเทศ พ.ศ. 2559 – 2560 ผลักดันให้องค์กรปกครองส่วนท้องถิ่นและหน่วยงานที่เกี่ยวข้องไปดําเนินการให้ถูกต้องตามหลักวิชาการ นอกจากนี้ ยังแก้ไขปัญหาการบุกรุกที่ดินภูทับเบิก โดยได้ดําเนินการกับผู้ที่บุกรุกทั้งหมด 103 ราย พร้อมทั้งจัดทําแผนแม่บทการแก้ไขปัญหาพื้นที่ภูทับเบิกปี 2560 - 2565 เพื่อให้เกิดผลในทางปฏิบัติอย่างยั่งยืน ทั้งนี้ รัฐบาลมุ่งมั่นที่จะลดการบุกรุกทําลายทรัพยากรธรรมชาติและเร่งฟื้นฟูสภาพแวดล้อมที่เสื่อมโทรมให้เกิดความสมดุล เพื่อสร้างคุณภาพชีวิตที่ดีให้กับประชาชนและช่วยลดความเหลื่อมล้ําของสังคมที่เป็นปัญหาเรื้อรังอย่างยาวนาน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- "โครงการนำร่อง ทัพฟ้าช่วยไทย ต้านภัยโควิด-19 ขนข้าวชาวนา เปลี่ยนปลาชาวเล" [กระทรวงกลาโหม]
วันจันทร์ที่ 20 เมษายน 2563
"โครงการนําร่อง ทัพฟ้าช่วยไทย ต้านภัยโควิด-19 ขนข้าวชาวนา เปลี่ยนปลาชาวเล" [กระทรวงกลาโหม]
"โครงการนําร่อง ทัพฟ้าช่วยไทย ต้านภัยโควิด-19 ขนข้าวชาวนา เปลี่ยนปลาชาวเล"
หลังจากตรวจพบผู้ติดเชื้อไวรัส COVID-19 จํานวนมากกว่า ๑๗๐ คน จากหลายพื้นที่ในจังหวัดภูเก็ต เมื่อวันที่ ๒๔ มีนาคม ๒๕๖๓ ได้มีประกาศจังหวัดภูเก็ตให้ปิดห้างสรรพสินค้า ศูนย์การค้า และสถานที่เสี่ยงต่าง ๆ ทั้งจังหวัด เพื่อไม่ให้คนออกมารับเชื้อและแพร่เชื้อ ส่งผลกระทบให้สถานบริการ ร้านอาหาร ห้างสรรพสินค้าต้องปิด รวมถึงตลาดราไวย์ที่เป็นตลาดซื้อขายปลาและสัตว์ทะเลสด ทําให้ชาวเลที่เป็นคนพื้นเมืองจํานวนกว่า ๑,๓๐๐ คน ซึ่งมีอาชีพหลักคือการออกทะเลหาปลาและสัตว์ทะเล แต่ไม่สามารถขายปลาและสัตว์ทะเลได้ จึงได้รับความเดือดร้อนอย่างหนักไม่มีเงินที่จะซื้อข้าวสาร สมาคมชาวยโสธรซึ่งเคยร่วมโครงการทัพฟ้าช่วยชาวนา และเป็นผู้ผลิตข้าวหอมมะลิอินทรีย์ที่มีความพร้อม จึงเสนอการช่วยเหลือในลักษณะการแลกเปลี่ยนข้าวสารไปแลกกับปลาแห้ง แต่ประสบปัญหาเรื่องระยะทางและเวลาที่ใช้ในการขนส่งเพื่อบรรเทาความเดือดร้อนชาวเล
วันนี้ (๑๘ เมษายน ๒๕๖๓) พลอากาศเอก มานัต วงษ์วาทย์ ผู้บัญชาการทหารอากาศ ได้สั่งการให้จัดกําลังพลของกองทัพอากาศ ยานพาหนะ และเครื่องบินลําเลียงแบบที่ ๘ หรือ C-130 ซึ่งมีขีดความสามารถในการบรรทุกได้ถึง ๑๒ ตันหรือ ๑๒,๐๐๐ กิโลกรัม สนับสนุนโครงการนําร่อง ทัพฟ้าช่วยไทย ต้านภัยโควิด-19 ขนข้าวชาวนา เปลี่ยนปลาชาวเล เพื่อช่วยเหลือชาวเลที่กําลังเดือดร้อนอย่างหนักให้เร็วที่สุด โดยการขนส่งข้าวสารจากจังหวัดยโสธรไปแลกเปลี่ยนปลาแห้งที่จังหวัดภูเก็ต และนําปลาแห้งกลับไปส่งที่จังหวัดยโสธร ในเบื้องต้นกองทัพอากาศได้เตรียมกําลังพล ยานพาหนะ และเครื่องบินไว้พร้อมแล้ว รอการดําเนินการรวบรวมข้าวหอมมะลิและปลาแห้งของแต่ละชุมชน และกําหนดดําเนินการขนข้าวไปแลกปลาในวันจันทร์ที่ ๒๐ เมษายน ๒๕๖๓
โครงการนี้ถือเป็นโครงการนําร่อง เป็นตัวอย่างในการแลกเปลี่ยนสินค้าระหว่างชุมชน เมือง หรือประเทศ โดยไม่ต้องผ่านพ่อค้าคนกลาง เป็นการส่งเสริมวัฒนธรรมการแลกเปลี่ยนสินค้าที่เคยมีมาแต่โบราณ ซึ่งจะสร้างความเข้มแข็งและมีศักดิ์ศรีให้แก่ชุมชน สร้างความร่วมมือระหว่างส่วนราชการ องค์กร และชุมชน ลดภาระของส่วนราชการในการไปดูแลชุมชนดังกล่าว ตลอดจนส่งเสริมการแลกเปลี่ยนวัฒนธรรมที่จะสร้างให้เกิดความปรองดองสมานฉันท์ของคนในชาติ